Paul Kossoff

pisi|Ansambel Free 1970. aastal Amsterdamis. Vasakult paremale: Paul Kossoff, Andy Fraser, Simon Kirke, Paul Rodgers ja Steve Winwood
Paul Francis Kossoff (14. september 1950 London – 19. märts 1976) oli inglise rokk-kitarrist, kes sai tuntuks ansambli Free liikmena.

Ta oli näitleja David Kossoffi (eluaastad 1919–2005) poeg. 1966. aastal alustas ta mängimist blues rocki ansamblis Black Cat Bones, mis oli mitmel kontserdil Fleetwood Maci soojendusesineja. Black Cat Bones mängis koos ka pianisti Champion Jack Dupreega.

1968. aasta aprillis asutas Kossoff koos Paul Rodgersi, Andy Fraseri ja Simon Kirke'iga ansambli Free. Ansambel läks laiali 1973. aastal pärast kuuena albumi "Heartbreaker" välja andmist. Samal aastal avaldas Kossoff sooloalbumi "Back Street Crawler" ja asutas samanimelise ansambli, mis avaldas kokku kaks albumit.

Kossoff mängis neljal Ken Hensley demol ja John Martyni albumi "Live At Leeds" (1975) kolmel laulul. Jim Capaldi sooloalbumil "Short Cut Draw Blood" (1975) on kaks Kossoffist inspireeritud laulu: "Seagull" ja "Boy With A Problem". Neist viimasel mängis Kossoff ise kitarril.

Kossoff kannatas narkomaania all ja tema tervis halvenes pidevalt. Ta suri südamepuudulikkuse tõttu kõigest 25-aastaselt lennul Los Angelesest New Yorki 1976. aastal. Pärast oma poja surma algatas David Kossoff narkomaaniavastase kampaania."David Kossoff". The Guardian. 24. märts 2005. Vaadatud 4.12.2016

Ühe Kossoffi kitarridest, 1957. aasta Fender Stratocasteri, ostis pärast tema surma Dave Murray, kes ansambli Iron Maideni liikmena mängis sellel aastatel 1978–1990."Iron Maiden's Dave Murray Talks About His 1957 Fender Stratocaster Guitar". Blabbermouth.net. 7. mai 2008. Vaadatud 4.12.2016

Ajakiri Rolling Stone on valinud Kossoffi kõigi aegade 100 parima kitarristi seas 51. kohale."100 Greatest Guitarists: David Fricke's Picks: Paul Kossoff". The 100 Greatest Guitarists of All Time. Rolling Stone.

 Viited 

 Välislingid 
 Koduleht

Kategooria:Suurbritannia kitarristid
Kategooria:Sündinud 1950
Kategooria:Surnud 1976